cyanic-selkie/wikianc huggingface dataset:
Togo (hund)
Opphavet
Det har lenge blitt spekulert i om sledehundene som bidro til serumløpet til Nome var genetisk påvirket av ulv, men en nylig undersøkelse av Baltos genom viser at slektskapet til sin ville slektning var sterkt begrenset, om enn svakt tilstede. Likeledes viste undersøkelsen at Balto bare er fjernt beslektet med dagens sibirske huskyer og deres nærmeste slektninger. Han tilhørte en populasjon av arbeidende sledehunder som var mer genetisk mangfoldige enn moderne hunderaser, og skilte seg ikke bare fra dagens sibirske huskyer, men også fra moderne sledehunder (som Alaska husky). Studien fant også bevis for at populasjonen Balto tilhørte var genetisk sunnere enn moderne hunderaser og hadde genvarianter som kan ha hjulpet hundene med å overleve i det ekstreme miljøet. Forskerne hentet DNA fra Baltos skinn ved Cleveland Museum of Natural History, der den utstoppede hunden nå befinner seg.
Genomet ble sammenlignet med 682 andre genom, fra såvel moderne hunderaser som ulv, samt 240 ulike genom fra ulike andre pattedyr. Det viser at Balto hadde innslag i sine blodslinjer fra blant annet afghansk mynder, salukier, alaskan malamute, samojedhunder (trolig olenegonka), og Ny-guinea syngehund, samt i større grad kinesiske landsbyhuder og tibetansk mastiffer, grønlandshunder og sibirske huskyer, samt en andel ubestemmelige linjer som deles bredt blant de aller fleste hunder.
Tim Borowski
Tim Borowski (født 2. mai 1980 i Neubrandenburg) er en tysk tidligere fotballspiller.
Borowski var en allsidig midtbanespiller, kjent for et tungt skudd og som god pasningslegger.
Kjennetegn
Kjennetegn er særtrekk som er egnet til å identifisere en person, en ting, et begrep, en vare, tjeneste eller annet. Betegnelsen kjennetegn brukes innenfor en lang rekke fagfelt. Kjennetegn kan være et språklig fenomen, et bilde, en lyd, en lukt eller annet som kan oppfattes av en observatør.
Forretningskjennetegn er særlig foretaksnavn og varemerker som kan registreres i offentlige registre. Innehaveren kan ha oppnådd enerett og slike kjennetegn er omfattet av norsk lovgivning og internasjonale traktater.
Offentlig myndighets kjennetegn er særlig våpenskjold, segl eller annet merke, så som kongevåpen, riksvåpen og kommunevåpen. Bruken av disse som kjennetegn er eksklusiv for de offentlige myndigheter, og er beskyttet gjennom straffeloven § 165.
DS «Hansteen»
DS Hansteen er et seil-dampskip bygget i 1866 ved Nylands mekaniske verksted for Norges geografiske opmåling, NGO, og oppkalt etter daværende sjef for NGO, professor Christopher Hansteen. Skipet ble også lånt ut til havforskning for Johan Hjort og G.O. Sars. I 1872 var skipet losji for kronprins Oscar under avdukingen av Haraldstøtta i Haugesund.
I 1898 ble skipet solgt til Innherad Forenede Damskipsselskap og benyttet som lokalbåt i Trondheimsfjorden. Solgt til Det Helgelandske Dampskipsselskab og omdøpt til «Haarek» og gikk i rutetrafikk langs Helgeland og mellom Sandnessjøen og Træna. I 1950 solgt til Florø og konvertert til losjiskip, først for sesongarbeidere under sildefisket, og fra 1962 kjøpt av Oslo Indremisjon og brukt som losjiskip i Akerselva under navnet «Ivar Elias».
Kjøpt i 1978 av Olaf T. Engvig og restaurert tilbake til utformingen som havforskningsskip. I 1986 overtatt av Stiftelsen D/S «Hansteen» i Trondheim. Fra 2015 driftes skipet av MiST etter avtale med Stiftelsen. Det har blitt utført restaureringsarbeider både i skrog og interiør. Skipet ligger ved Sjøfartsmuseet i vinterhalvåret, og i Brattørabassenget om sommeren.
Reading (Berkshire)
Reading (uttales som Redding) er en by og en enhetlig myndighet i Berkshire, England. Den ligger ved stedet hvor elvene Themsen og Kennet renner sammen, omkring halvveis mellom London og Oxford. Byen er ved siden av London et av de viktigste forretningssentra i det sørøstlige England, og flere store britiske og multinasjonale selskaper har sine hovedkvarter der.
Historie
En bosetning ble opprettet på stedet på 700-tallet. Den hadde navnet Readingum, som enten kommer fra angelsaksisk for «Readdas folks sted», eller fra keltisk Rhydd-Inge, «Vadestedet ved elven»; den angelsaksiske teorien er den mest plausible. I 871 ble den inntatt av nordboere (vikinger). Da Domesday Book ble nedtegnet i 1086 hadde den 600 innbyggere, og var en borough, som moderne forstad betyr valgkrets, men som dengang viste til at det var en befestet by. I middelalderen kom mange pilegrimer til Reading Abbey.
Ved slutten av 1500-tallet var Reading den største byen i Berkshire, med over 3000 innbyggere. Den var en viktig kamparena under den engelske borgerkrigen. Byen skiftet hender flere ganger. På tross av gode befestninger varte den lengste beleiringen, i april 1643, bare ti dager. Reading var også åsted for betydelige sammenstøt under den ærerike revolusjonen i 1688
I 1801 hadde byen omkring 9400 innbyggere, og den fortsatte å vokse. Produksjonsindustrien vokste også, og fra 1832 sendte byen to representanter til parlamentet. Et bystyre ble innført i 1839, og to år senere kom jernbanen; enda en jernbanelinje ble anlagt i 1849. I 1851 var det 21 500 innbyggere, mer enn en dobling på 50 år. Den fikk status som et eget grevskap i 1887, og innen 1900 hadde befolkningtallet igjen blitt doblet, til 59 000.
Blant særlig viktige varer som ble produsert var øl (spesielt India Pale Ale, som ble oppfunnet i Reading), planteknoller og kjeks. Ettersom dette på engelsk heter beer, bulbs og biscuits ble byens industri ofte referert til som The Three B's, «De tre B-ene».
Byen fortsatte å vokse på 1900-tallet. I 1911 ble Caversham i Oxfordshire, på den andre siden av Themsen, innlemmet i Reading. I senere år har det kommet til en rekke nye boligområder, og mange pendlere har slått seg ned der. Det har også kommet til flere kjøpesentre.
Idrett
Reading FC spiller i Football League Championship, og har sin hjemmebane på Madejski Stadium.
Oksana Kazakova
Oksana Borisovna Kazakova (russisk: Оксана Борисовна Казакова; født 8. april 1975 i Leningrad), russisk kunstløper som deltok i de olympiske vinterleker 1998 i Nagano.
Kazakova ble olympisk mester i kunstløp under vinter-OL 1998 i Nagano. Sammen med Artur Dmitrijev vant hun konkurransen i parløp, foran sine landsmenn Jelena Berezjnaja / Anton Sikharulidze og Mandy Wötzel / Ingo Steuer fra Tyskland.
Treze Tílias
Treze Tílias er en kommune i delstaten Santa Catarina i sørregionen av Brasil.
Johann Magnus von Essen
Johann Magnus von Essen  var en tysk adelsmann, og guvernør for det russiske Guvernementet Livland i en kort periode i 1812.
Hamnøya
Hamnøya er ei øy i Vevelstad kommune i Nordland, 30 km nord for Brønnøysund, øst for Skjelva fyr. Neste by nordover er Sandnessjøen. Arealet er 16,4 km². I 2001 bodde det 64 personer på Hamnøya, som er skilt fra fastlandet ved Vevelstadsundet. Det går en fylkesvei fra Hamnsundet i sør til Vågsodden i nord, og fra Vågsodden er det ferje til Forvik på fylkesvei 17. Det er også ferje til Tjøtta i Alstahaug kommune. Det er planer om å bygge bro mellom fastlandet og Hamnøya.
Kystlink
21.oktober 2008 ble rutedriften innstilt og Kystlink styrt avviklet og lagt ned.
Historikk
I november 2003 søkte rederiet om å få starte fergetrafikk mellom Langesund (Norge) og Strømstad (Sverige). 1. november 2006 seilte bil- og passasjerfergen MS «Pride of Telemark» sin første ordinære tur til Strømstad. Fra denne datoen startet rederiet med én daglig rute til Strømstad og Hirtshals. «Pride of Telemark» kom i drift 18. juni 2005 og har Skagerraks største taxfreeutsalg på 1000 m².
11. september 2007 kolliderte MS «Pride of Telemark» med moloen på vei inn i Hirtshals havn. Grunnstøtingen forårsaket et større hull i skroget på ferjen. Båten er per dags dato ute av drift og 50-60 ansatte var i en lengre periode permittert til de fikk en erstatningsferje, MS «Fantaasia».
I november 2007 chartret kystlink skipet MS «Fantaasia». I april 2008 kjøpte Kystlink eier Ole T. Bjørnevik og Reitan familien "Fantaasia" som da fikk navnet "Kongshavn" med hjemmehavn Langesund
M/S Pride of Telemark er hugget opp i Alang, India. M/S Kongshavn er solgt til Blue line, Kroatia. Nytt navn er M/S Regina della pace.
Barnebidrag
Alle foreldre er pliktige til å forsørge sine barn etter en evnevurdering. Reglene om bidragsplikten finnes i barneloven. Det er i utgangspunktet barnets foreldre som skal avtale bidragets størrelse, men dersom de ikke kommer til enighet kan hver av dem kreve at NAV fastsetter, og innkrever, bidraget.
Med virkning fra 1. oktober 2003 skal bidraget fastsettes med utgangspunkt i standardssatser for hva underholdet av barnet koster pr mnd. Denne kostnaden fordeles mellom foreldrene i samsvar med deres inntekter. Tilslutt får den som er bidragspliktig standardfradrag dersom han/hun har samvær med barnet.
Bidrag skal betales fra den måned barnet blir født og til og med den måned barnet fyller 18 år. Bidraget kan forlenges under skolegang i videregående skole.
Pr. 1. januar 2005 ble det innkrevd barnebidrag i tilsammen 123 000 saker, der 157 000 barn var involvert. Det var totalt 107 000 personer som bidragspliktige. Differansen skyldes bl.a. at i 5 600 saker er faren ukjent.
Jahmir Hyka
Jahmir Hyka (født 8. mars 1988) er en albansk fotballspiller som spiller for den kinesiske klubben Guizhou FC.
I februar 2006 skrev midtbanespilleren under på en treårs-kontrakt med. Jahmir var første gang i Trondheim og Rosenborg i oktober 2005, hvor han i spilte i en treningskamp mot Nidelv, man han ble sendt hjem uten kontraktsforslag. I februar i 2006 snudde imidlertid Rosenborg, og skrev likevel kontrakt med den albanske U-18-landslagsspilleren.
I mai 2006 ble Jahmir nektet spillerlisens av fotballforbundet. Måneden etter fikk han allikevel lisens etter at han ble sendt hjem til Albania. Rosenborg måtte imidlertid bevise at Hyka var til nytte for klubben over Norges Fotballforbund, som kunne vurdere å trekke tilbake lisensen på et senere tidspunkt.
Hyka ble i 2007 frigitt av RBK, og skrev under for Olympiakos.
Blighiopsis
Blighiopsis er en planteslekt i såpebærfamilien (Sapindaceae). Den tilhører hovedgruppen av såpebærplanter, dvs. den store underfamilien Sapindadeae som omfatter ca. 135 av familiens anslått 140 arter.
Michelle Kwan
Michelle Wingshan Kwan (født 7. juli 1980 i Torrance i California) er en amerikansk tidligere kunstløper som deltok i de olympiske vinterleker 1998 i Nagano og 2002 i Salt Lake City.
Kwan vant en olympisk sølvmedalje i kunstløp under vinter-OL 1998 i Nagano. Hun kom på andreplass i konkurransen single for damer bak sin landsmann Tara Lipinski.
Fire år senere, under vinter-OL 2002 i Salt Lake City ble hun nummer tre i single for damer, bak sin landsmann Sarah Hughes og Irina Slutskaja fra Russland.
Den tredje franske republikk
Den tredje republikk i Frankrike, (fransk, La Troisième Republique, ofte stavet La 3ème Republique) (1870/75-10. juli 1940) er betegnelsen på det franske styresett og i videre forstand epokebetegnelse for den tilsvarende periode i landets historie mellom Det andre franske keiserdømme og Den fjerde republikk. Det var et republikansk parlamentarisk demokrati som kom til den 4. september 1870 etter keiser Napoleon IIIs fall under den fransk-prøyssiske krig.
Den tredje republikk ble formelt grunnlagt 30. januar 1875, ved at nasjonalforsamlingen fattet detaljerte vedtak om hvordan republikkens president skulle velges.
Adolphe Thiers kalte republikanismen i 1870-årene for «den form for regjering som splitter Frankrike i minst grad»; imidlertid var politikken under den tredje republikk skarpt polarisert. På venstre side marsjerte det reformistiske Frankrike, arvinger av den franske revolusjon, og på den høyre side sto det konservative Frankrike, solid plantet i bondestanden, den katolske kirke, og den franske hær, ledet av tradisjonalistene. Til tross for polariseringen mellom radikale og reaksjonære krefter, varte den tredje republikk i sytti år, noe som gjorde det til det regjeringssystem i Frankrike som varte lengst etter sammenbruddet til Ancien Régime (det gamle styresett). Tidsepoken representerer også perioden hvor Frankrike koloniserte store deler av Afrika (Det «andre» franske koloniriket) og var sterkt deltakende i første verdenskrig.
Denis Calvaert
Denis Calvaert eller Denys Calvaert (Antwerpens «Liste over Kunstnere» eller «Liggeren» (1556-157) har oppført hans navn som Caluwaert) (født 1540 i Antwerpen, Belgia, død 17. mars 1619 i Bologna, Italia) var en flamsk maler av landskap og religiøse motiver.
Liv og virke
Han bodde for det meste i Italia hvor han var kjent som Il Fiammingo (Flamlenderen). Calvaert bedrev grundige studier av arkitektur, anatomi og historie. Han var overordentlig nøyaktig når det kom til perspektiv. Hans koloritt er fyldig og rik, hans utførelse elegant og nøyaktig, og, selv om det finnes en besværlig stillhet i hans skikkelsers bevegelser og en akademisk manierisme i hans komposisjon, var han langt foran sine rivaler i komposisjon og kolorering. Hans hovedverker kan ses i Bologna, Firenze, St. Petersburg, Parma og Caen, og det har blitt laget etsninger av mange av hans malerier. Han hengav seg til sin kunst, og var svært respektert i Bologna.
Etter å ha studert landskapsmaleri en tid i sin fødeby, studerte han først under Christiaen van Queecborn.
Deretter reiste han til Bologna, hvor han arbeidet under Prospero Fontana. Hans malerier viser flamsk manierisme og ser ut til å være en italieners verk. Fra Bologna dro han til Roma i 1527, hvor han assisterte Lorenzo Sabbatini i hans arbeider i det pavelige palasset i Vatikanstaten.
Han vendte tilbake til Bologna og grunnla et akademi. Han hadde et antall prominente unge lærlinger, innbefattet Guido Reni, Giovanni Battista Bertusio, Francesco Albani og Domenichino. Men disse ble snart lokket til seg av Annibale Carracci, som ville få dem til å utføre prominente oppdrag i Roma. Vicenzio Gotti og Giacomo Semenza arbeidet også i hans akademi, men dro senere for å arbeide med Guido Reni. Vincenzo Spisanelli og Gabriello Ferrantini var også blant de som jobbet i akademiet.
Calvaert ble respektert av sine kollegaer, Ludovico Carracci, lederen av det rivaliserende arbeidsverkstedet, var tilstede i hans begravelse og tok med ham alle sine elever. Hans verker er særlig beundret for sin komposisjon og koloreringen de utstråler.
Et av hans mesterverker, «St. Mikael», finnes i Bologna, og de fleste av hans verker finnes i nasjonalmuséet i Bologna.
Herman Wildenveys Poesipris
Herman Wildenveys Poesipris er en norsk pris. Den blir hvert år utdelt på dikterens fødselsdag, 20. juli, i et arrangement på Hergisheim. Prisen består av kr. 15 000 samt en plakett i bronserelieff utført av billedhuggeren Ørnulf Bast.
Prisen tildeles en person eller institusjon som har bidratt til å styrke interessen for Herman Wildenveys diktning og stimulere arbeidet for at poetiske verdier får større plass i hverdagen.
Den ble utdelt første gang i 1996 av Wildenvey-selskapet. Dette ble imidlertid lagt ned i 2014, men prisen ble likevel videreført etter initiativ fra tidligere styremedlemmer av selskapet.
Yin og yang
Yin (陰 (japansk) eller 阴 (kinesisk)) og yang (陽 eller 阳) er sentrale begreper innen kinesisk filosofi, særlig taoisme. På japansk kalles begrepet in-yo, og på koreansk um-yang. På vietnamesisk âm-dương. Begrepene ble antagelig først introdusert i den kinesiske spådoms- og filosofi-teksten Yijing, som har røtter tilbake til omkring 800 f.Kr., og som var ferdig redigert ca. år 1.
Yin er her det jordiske, yang det himmelske prinsipp. De symboliserer to motsatte, komplementære prinsipper som kald – varm, mørk – lys, passiv – aktiv og så videre. Overgangen mellom yin og yang er ikke skarp, men flytende. For eksempel kan man i filosofien beskrive sommer som full yang, høst som overgang fra yang til yin, vinter som full yin og vår som overgang fra yin til yang.
Yang og yin sees på som krefter som skal utfylle hverandre. Ubalanse mellom kreftene kan oppstå.
Yin karakteriseres ofte som en kinesisk drage, og yang som en tiger.
Den ytre sirkel betyr «alt» mens det sorte og hvite innenfor sirkelen representerer samspillet mellom to krefter kalt «yin» (sort) og «yang» (hvit). De kan ikke eksistere uten hverandre. De er ikke helt sort og hvite, akkurat som at ting i livet ikke er helt sort eller hvitt.
Yin og Yang kan også assosieres med henholdsvis feminine og maskuline egenskaper.
Taijitegnet
Taijitegnet, på kinesisk Taiji Tu 太極圖, kalles av mange i Vesten ofte feilaktig for Yin Yang-tegnet. Det er uten tvil det mest kjente symbolet fra kinesisk filosofi. Yin og yang er en integrert del av begrepet Taiji (på norsk ofte kalt Tai Chi)
Diagrammet er av ukjent opprinnelse, det finnes ikke en opprinnelig autentisk forklaring på det. Selv om taiji-tegnet er så kjent er det vanskelig å finne en historisk klar og logisk forklaring på hva det presis dekker. I de fleste forklaringer blir taiji forvekslet med yin og yang, som faktisk kun er en del av forklaringen om taiji. Det er en generell enighet om at de to «fiskene» beskriver yin og yangs syklus, og at taiji symboliserer yin og yangs 陰陽 veksling, de uendelige forandringer og transformasjoner. Det er likevel ikke mulig å finne en opprinnelig forklaring på hva de to «øynene» står for.
Trasop
Trasop er et boligstrøk i Bydel Østensjø i Oslo. Det ligger like ved Østmarka, øst for Oppsal og sør for Hellerud og Tveita.
Strøket har navn etter husmannsplassen Trasop. Denne lå under Skøyen, og er ikke bevart, men et gammelt epletre i hagen til Hellerudfaret 12 indikerer hvor plassen lå.
Trasop ble utbygd i etterkrigstiden, med OBOS som første utbygger i 1948-49. Trasop skole kom i 1958. Senere har området fått idrettshall, Trasophallen, nå Oppsal Arena. Mesteparten av bebyggelsen på Trasop preges av rekkehus og andre småhus.
En liten del av Trasop ligger i Trolldalsveien og Trasoppterrassen, der grensen mot Bydel Alna går. Bebyggelsen her er preget av større hus med utsikt over store deler av Oslo og Oslofjorden. Trolldalsveien er den offisielle grensen mellom bydelene Østensjø og Alna.
Abhidhamma pitaka
Abhidhamma piṭaka (pāḷi) er den tredje av «de tre kurvene» (tipiṭaka) eller avdelingene i pāḷikanonen til theravādaskolen. Navnet abhi – dhamma kan tolkes på to ulike måter, ettersom førsteleddet abhi er tvetydig – enten høy eller om, og det kan derfor bety enten «den høyeste læren» eller «om læren», dvs meta-læren.
Abhidhamma pitaka består av sju tekstsamlinger. Tekstene består for det meste av detaljerte lærde gjennomganger av Buddhas undervisning, organisert i lister, skjematiske oversikter og sammendrag. Tekstsamlingen er kjent i to versjoner: fra Theravāda-skolen og fra den tibetanske/kinesiske Sarvastivada-skolen. Tilsvarende samlinger av abhidharma-tekster finnes også i mahayanabuddhismen.
Theravāda-skolens tekstsamling består av disse sju delene.
Erdal ungdomsskole
Erdal ungdomsskole er en offentlig grunnskole i Askøy kommune i Vestland.
Skolen stod ferdig til skoleåret 2003-2004 og erstattet tidligere Florvåg ungdomsskole. Skolen er bygget som en 3-parallellers skole og ligger flott til på Steinrusten. Ved skolen er det kunstgressbane og en mindre basketballbane.
Pseudothyridium
Pseudothyridium er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).
Utseende
Middelsstore, ovale, litt matt metallisk fargede skarabider.
Levevis
Larvene lever i råtten ved.
Magnus Jøndal
Magnus Jøndal (født 7. februar 1988 i Lørenskog) fra Hobøl i Østfold er en norsk tidligere håndballspiller som inntil 2021 spilte for SG Flensburg-Handewitt og Norge. Han spilte på Norges lag som tok sølv i VM 2017 og i VM 2019 og bronse i EM 2020. I VM 2019 og EM 2020 kom han på «all star team» som beste venstrekant.
Karriere
Jøndal spilte som ung i Hobøl-klubben Tomter IL og senere i Follo-klubben Ski IL, før han ble tatt opp i stallen til i 2006. Han spilte der til i 2014, da Follo rykket ned, og deretter to sesonger i.
Jøndal ble tidlig sett på som en av Norges største talenter og har vært på yngre landslag siden han var 16 år. I september 2009 ble Jøndal kalt opp til rekruttlandslaget av Norges trener Robert Hedin som i oktober 2009 spilte Grundfos cup i Polen. Etter en god sesong for Follo HK ble Jøndal oppkalt til landslaget for å spille Bring Cup 2010, og fikk her sin landslagsdebut mot Tyskland (27–28) 15. april 2010. I 2016 gikk Jøndal til i Danmark og i 2018 til Flensburg-Handewitt.
Jøndal spilte på Norges lag som tok sølv i VM 2017 og VM 2019. I VM 2019 kom han på «all star team» som beste venstrekant. I EM 2020 spilte han på Norges lag som tok bronse og ble også der tatt ut på «all star team».
Personlig
Jøndal er sønn av den tidligere landslagsspilleren i håndball Arild Jøndal. Han har en bacheleor i idrettsvitenskaper fra Norges idrettshøgskole.
Utmerkelser
All Star Team EM 2020
All Star Team VM 2019
Venstrekant på All Star-team under Studentmesterskapet i håndball 2011. Juryen var utvalgt av arrangør Gøy HK.
Årets spiller i Follo: 2008/2009, kåret både av Follo HK og ØB.
Han ble seriemester i håndball Eliteserien 2014/15.
Blomia
Blomia er en planteslekt i såpebærfamilien (Sapindaceae). Den tilhører hovedgruppen i familien, dvs. den store underfamilien Sapindadeae som omfatter ca. 135 av familiens anslått 140 arter.
Bernd Schneider
Bernd Schneider (født 17. november 1973 i Jena) er en tysk tidligere fotballspiller. Han spilte sist (2009) for Bayer Leverkusen og.
Schneider har også en fortid i hjemklubben Carl Zeiss Jena samt i Eintracht Frankfurt.
Armando Hart Dávalos
Armando Hart Dávalos (født 13. juni 1930 i Havanna på Cuba, død 26. november 2017 samme sted ) var en cubansk politiker og en av lederne i det cubanske kommunistpartiet, Partido Comunista de Cuba.
Bakgrunn
Bestefaren var født i Kentucky i USA og emigrerte senere til Cuba.
Under Fulgencio Batistas diktatur før revolusjonen studerte Hart jus ved Universitetet i Havanna. I 1947 ble han med i Juventud Ortodoxa (Ortodoks ungdom) og ble i 1952, kort før Batistas militærkupp, med i Movimiento Nacional Revolucionario, som ble ledet av Rafael García Bárcena. Da denne i 1953 ble arrestert og stilt for retten for å ha planlagt en protestmarsj mot militærhovekvarteret Campamento Militar de Columbia, ble Hart hans forsvarer under rettssaken.
Alliert med Fidel Castro
I juni 1955 var Hart et grunnleggende medlem av den bevegelse Fidel Castro ville starte, 26. juli-bevegelsen.
Mens Fidel Castro, Camilo Cienfuegos og Che Guevara ledet 26. juli-bevegelsens geriljakrig i Cubas fjell og provinser, var Amando Hart en av bevegelsens frontfigurer i byene, dels i Havanna og dels i Santiago de Cuba. I 1958 ble han fengslet og torturert under forhør.
Etter revolusjonen
Da Batista ble styrtet, ble Hart Cubas første minister for revolusjonær utdannelse. I perioden 1976–1999 tjenestegjorde han som kulturminister og medlem av politbyrået i det cubanske kommunistparti (Partido Comunista de Cuba).
Hart var gift med Haydée Santamaría som døde i 1980. Sammen fikk de datteren Celia Hart Santamaria.
I januar 2005 skrev Hart en artikkel om Josef Stalin der han forkastet stalinismens ideer og praksis. På den annen side forsvarte han ideene til Karl Marx, Vladimir Lenin, Fidel Castro og Lev Trotsky.
Belgias geografi
Belgia ligger i Vest-Europa mellom Nordsjøen, Frankrike og Nederland. Belgia har et areal på 33 990 kvadratkilometer, og er delt inn i tre geografiske regioner: Kystsletten i nordvest, det sentrale platået og Ardennene i sørøst. Kystsletten består hovedsakelig av sanddyner og dikelandskap. Dikelandskapet er landområder nær eller under havnivå, der havet holdes ute ved hjelp av diker, eller sletter som er drenert ved hjelp av kanaler. Det sentrale platået er et jevnt område som sakte stiger innover i landet, og har mange fruktbare daler og er irrigert av mange vannveier. Her finnes også mer kuperte områder, inkludert grotter og små gjel.
Belgia deler grenser med Frankrike, Tyskland, Luxembourg og Nederland. Den totale landegrensen er 1 482 km, i tillegg til 73,1 km med kystlinje. Belgia er tilnærmet det geografiske midtpunktet i Vest-Europa, og alle de store hovedstedene i Vest-Europa ligger innenfor 1 000 km fra Brussel, som er hovedsetet for både EU og NATO. Fra sørøst til nordvest er landet 280 km langt, og fra nordøst til sørvest 222 km.
Klima
Belgias klima er preget av myke overganger. Været i Flandern er ganske likt været i Nederland med milde vintre og kjølige somre (særlig dersom man flytter seg til indre strøk), og alle årstider har forholdsvis ofte regn, men sjelden særlig intenst. Sørover og inn i Vallonia blir klimaet mer kontinentalt med litt kjøligere vær om vinteren og et par dager mindre med nedbør. Snø er ikke uvanlig fra november til april. Forskjellene mellom nord og sør er likevel små. Det høyere området i Belgia, kalt Ardennene, er i snitt 2-3 ºC kaldere enn resten av Belgia. Mesteparten av Ardennene, særlig Hautes Fagnes, er mer skyet og får omtrent 300 mm mer nedbør i året enn områdene i nord og vest.
Brussel får regn omtrent annenhver dag i snitt, om sommeren mer regnbygepreget og på vinteren mer i form av yr. Brussels nedbørsnormal er 855 mm i året. Belgia har sjelden ekstreme temperaturforhold hverken sommer eller vinter, og temperaturen i Brussel går fra rundt −17ºC om vinteren til 37ºC om sommeren i de mest ekstreme tilfellene.
Miljø
Naturfarer: Miljøproblemer:
Miljøavtaler:
medlem av avtaler som omhandler: signert, men ikke stadfestet:
Regioner
Utdypende artikkel: Belgias regioner
Belgia er delt inn i tre føderale regioner, to av regionene er videre delt opp i fem provinser (totalt ti provinser)
Hver provins er delt inn i kommuner (gemeenten på nederlandsk, communes på fransk og Gemeinden på tysk (se liste over belgiske kommuner)).
Fættenfjorden
Fættenfjorden er en ca. 2 km lang fjordarm av Åsenfjorden i Trondheimsfjorden. Fættenfjorden skiller den sørlige delen av Åsen i vest fra Langstein og Skatval i øst. Europavei 6 følger hele Fættenfjordens østre bredd. Innerst i fjorden ligger Fætten og Vuddudalen, som regnes til Åsen sogn og Levanger kommune. Navnet Fætten kommer fra norrønt fit, «flat, frodig eng ved vann».
Det tyske slagskipet «Tirpitz» lå ankret opp i Fættenfjorden med 2 600 mann fra januar 1942 til oktober 1943 under den andre verdenskrig. Royal Air Force gjennomførte fire mislykkede angrep mot skipet. I 1985 ble det reist et minnesmerke i Fætten over de allierte mannskapene som falt i aksjonene i Fættenfjorden, og de nordmennene som risikerte livet for å hjelpe. Monumentet er synlig fra Europavei 6.
Olof Naucler
Olof Simonsson Nauclér (latin Olaus Nauclerus) (født 1626, død 1706) var en svensk bergverksmann og landmåler.
Etter studier i Uppsala, ble han i 1657 ansatt ved bergvesenet («Bärgsväsendet»). Da Trøndelag tilfalt Sverige ved freden i 1658, reiste Nauclér med kommandant Lorentz Creutz på hans reise til Trondheim for å fastsette de nye grensene. På reisen tegnet Nauclér også kart over Trondheim og prospekt over Nidarosdomen, det eldste man kjenner. Nauclérs kart er også det eldste kjente kartet over Trondheim.
Da svenskene ble drevet tilbake fra Norge, gjenopptok Nauclér sin virksomhet i bergvesenet og ble 1665 sjef ved Stora Kopparberget i Dalarna. I 1671 kjøpte og senere renoverte han Stabergs bergsmansgård i Falun. Han eide gården til 1706, det året han døde. Etter hans tid var gården fortsatt i familien Nauclérs eie til 1820. Det er fra 1671 og fremover gården bygges opp fra en gammel middelaldergård til et barokkanlegg som i dag (per 2019) er et fredet kulturminne.
Per Egil Ahlsen
Per Egil Ahlsen (født 4. mars 1958 i Fredrikstad) er en norsk tidligere fotballspiller. Ahlsen begynte som midtbanespiller, men ble senere omskolert til midtstopper. Han spilte 54 for Norge, og var kjent for sine langskudd.
Ahlsen begynte sin karriere på seniornivå i Fredrikstad på midten av 70-tallet. Han debuterte i 1976, og ble juniornorgesmester samme sesongen. Han ble cupmester med FFK i 1984, mye takket være sitt fantastiske frisparkmål fra 35 meter – en scoring som ofte blir regnet som det flotteste målet som noen gang er scoret i norsk fotball. I 1987 gikk Ahlsen til Brann. Overgangssummen på 275 000 kroner var på tidspunktet rekordsum mellom to klubber i Norge. Han spilte seks sesonger for Brann, kun avbrutt av et kort låneopphold i tyske Fortuna Düsseldorf. I denne perioden ble han en svært populær og betydningsfull spiller på Brann-laget.
I september 1990 fikk Ahlsen, i en alder av 32 år, sjansen til å spille profesjonelt i utlandet da Fortuna Düsseldorf hentet ham til Bundesliga på lån fra Brann. Underveis i oppholdet fikk treneren som hentet ham til Fortuna, Aleksandar Ristic, sparken. Da ryggplagene Ahlsen tidligere hadde vært plaget av mens han spilte for Brann, blusset opp igjen, havnet han utenfor laget, og han mistet tilliten fra den nye treneren Josef Hickersberger. Da klubben i mars 1991 skulle ta avgjørelsen om Ahlsen ville bli tilbudt ettårskontrakt, valgte de heller å la ham gå før sesongen var omme. Ahlsen spilte åtte seriekamper fra start og fikk tre innhopp for Fortuna Düsseldorf. I starten av mai var Ahlsen tilbake igjen hos Brann.
Etter 1992-sesongen forlot han Brann til fordel for moderklubben Fredrikstad, der han i 1993 i tillegg til å være spiller delte treneransvaret med Frode Hansen. Etter 1993-sesongen ga han seg, før han på nyåret i 1994 gjeninntrådte som spiller for det som ble hans siste sesong som fotballspiller. Han ble kåret til Årets spiller i norsk fotball av VG både i 1984 og 1987, første gang som Fredrikstad-spiller, andre gang som Brann-spiller.
Zod
General Zod (egentlig navn Dru-Zod) er en fiktiv person, en DC Comics-superskurk og en av Supermanns fiender. Han er en av Supermans mer prominente motstandere, og en slags personlig fiende, ettersom Zod kommer fra samme planet, Krypton, som Supermann.
Han dukket for første gang opp i nummer 283 av Adventure Comics (1961) i en historie av Robert Bernstein og George Papp. Han var også med i filmen Superman II hvor han ble spilt av Terence Stamp, og har dukket opp i TV-serien ''Smallville.
Per Egil Ahlsen
I 2010 var han med i NRK-serien Mesternes Mester.
Zod
Krefter
Han har de samme kreftene som Supermann: Superstyrke, Intelligent, superfart, stamina, usårlighet, ispust, super-hørsel, Usårbarhet, røntgensyn. og han kan fly.
Per Egil Ahlsen
Karriere som spiller
(Sist oppdatert 11. januar 2006) * Kun eliteseriekamper.
Zod
Bakgrunn
Dru-Zod kommer opprinnelig fra planeten Krypton, og har megalomani. Han fikk ansvaret for alle de militære styrkene på Krypton. Zod kjente Jor-El, Supermans far, når Jor-El var en ung, håpefull forsker. Men når Verdensrom-programmet ble opphevet etter ødeleggelsen av den bebodde månen Wegthor (konstruert av forsker Jax-Ur) forsøkte Zod å ta makten over hele Krypton. Zod opprettet derfor en hær av robot-duplikater, som alle ligner på Bizarro. Zod ble deretter dømt til å leve i eksil, i det parallelle universet Phantom Zone i 40 år, for sine forbrytelser.
Men Zod ble til slutt løslatt av Supermann, når fengselstiden hans var ferdig. Imidlertid forsøkte han å erobre Jordkloden med superkreftene sine. Men Supermann ble tvunget til å slåss mot ham, og returnerte ham etter hvert til Phantom Zone. Men Zod, og flere andre fanger, stikker av fra Phantom Zone, og forsøker å slåss mot Superman og Supergirl en rekke ganger. Zod sverger på å vende tilbake til Supermans verden, for å drepe ham.
Ronnie Lee Gardner
Ronnie Lee Gardner (født 16. januar 1961, død 18. juni 2010) var en amerikansk drapsdømt som ble henrettet ved skyting i 2010.
Gardner ble idømt dødsstraff for drapet på advokaten Michael Burdell, som han skjøt da han forsøkte å rømme fra et rettshus i 1985. Gardner hadde da vært i retten tiltalt for drapet på bartenderen Melvyn Otterstrom, som han også ble dømt for til slutt.
Han ble henrettet i den amerikanske delstaten Utah den 18. juni 2010.
Montreal Canadiens
Laget ble grunnlagt i 1909 og spilte ved opprettelsen i National Hockey Association, forløperen til dagens NHL som ble etablert i 1917, som laget var med på å stifte.
Laget er en av de såkalte Original Six i ligaen. Klubben har vunnet Stanley Cup 24 ganger, senest i 1993
Laget spiller hjemmekampene sine i Centre Bell i Montréal, Québec. Lagfargene er Rødt, hvitt og blått.
Yoandri Betanzos
Yoandri Betanzos (født 15. februar 1982 i Santiago de Cuba) er en cubansk friidrettsutøver som konkurrerer i tresteg.
I VM 2003 i Paris tok Betanzos sølvmedaljen etter svenske Christian Olsson. Året etter (2004) ble Betanzos bronsemedaljør i innendørs-VM, igjen slått av Olsson. I OL 2004 i Athen ble Betanzos nummer fire, bare en centimeter bak bronsevinneren Danila Burkenja fra Russland. I VM 2005 tok Betanzos igjen sølv, denne gangen ble han slått av amerikaneren Walter Davis. I innendørs-VM 2006 i Moskva tok Burkenya bronse.
Han deltok også i VM 2007 i Osaka, uten å kvalifisere seg til finalen.
Betanzos personlige rekord er på 17,63, satt i februar 2006.
Han representerte Cuba under Sommer-OL 2012, der han ble utslått kvalifiseringen i tresteg.
Ixtlahuaca
Ixtlahuaca er en kommune i sone V av delstaten México i Mexico.
Fylkesvei 3082
Fylkesvei 3082 går mellom Gjervåg og Holtane på Tjøme i Færder kommune. Veien er 1,0 km lang.
Frem til 2019 hadde veien betegnelsen fylkesvei 391 (Vestfold).
Alexis Carrel
Alexis Carrel (født 28. juni 1873 i Sainte-Foy-lès-Lyon i Rhône, død 5. november 1944) var en fransk kirurg og biolog som ble tildelt Nobelprisen i fysiologi eller medisin i 1912.
Han har utviklet flere nye teknikker innen vaskulær sting og var en pioner når det kom til transplantasjon av organer og torakal kirurgi. Alexis Carrel var også medlem av flere lærde selskaper både i USA, Spania, Russland, Sverige, Nederland, Belgia, Frankrike, Vatikanstaten, Tyskland, Italia og i Hellas og han mottok æresdoktor fra blant annet Queen's University of Belfast, Princeton University, Brown University og Columbia University.
Carrel fikk sin medisinske utdannelse fra Université de Lyon og han praktiserte som kirurg i Frankrike og i USA ved University of Chicago og Rockefeller Institute of Medical Research. Han samarbeidet med den amerikanske legen Charles Claude Guthrie om arbeidet med den vaskulære stingen og når det kom til transplantasjon av blodårer og organer mellom mennesker.
Brisbane
Brisbane [//] er hovedstaden i den australske delstaten Queensland. Byen har ca. 2 millioner innbyggere, er Australias raskest voksende by og den tredje største byen i Australia etter Sydney og Melbourne. Gjennom byen renner Brisbane-elva.
Historie
Området som idag utgjør Brisbane ble oppdaget av britiske ekspedisjoner som utforsket Brisbane-elven i 1823. I 1824 besluttet koloniadministrasjonen i New South Wales å opprette en straffekoloni i det området som idag utgjør Redcliffe. Den første straffekolonien ble imidlertid flyttet til fordel for det området som idag er Brisbanes bykjerne, i all hovedsak grunnet bedre tilgang på ferskvann. Byen ble åpnet for at vanlige innbyggere kunne bosette seg i 1839. Brisbane ble delstatshovedstad i 1869 da Queensland ble egen koloni, til tross for dette fikk ikke byen formell bystatus før 1902. Navnet Brisbane er gitt byen til ære for sir Thomas Brisbane som var guvernør i New South Wales i perioden 1821-1825.
Under den andre verdenskrig fungerte Brisbane som base for allierte styrker, og huset hovedkvarteret til amerikanske generalen Douglas MacArthur som var som øverstkommanderende for de alliertes innsats i det sydvestlige Stillehavet. Den store tilstedeværelsen av soldater var ikke problemfri, noe som utartet i et masseslagsmål i gatene med tilnavnet Battle of Brisbane, 26. og 27. november 1942.
Geografi
Brisbane ligger i området som betegnes som South East Queensland som utgjør all bebyggelse fra Sunshine Coast i nord og til Gold Coast og delstatsgrensen i sør. Byens areal strekker seg fra bydelene Parkinson og Drewvale i sør til bydelene Bald Hills og Brighton i nord, og fra Lake Manchester i vest til Wynnum og Lytton ved Stillehavet i øst. Selve bykjernen, eller CBD (Central Business District) ligger geografisk sett i sentrum av byen, og selv om en rekke bydeler ligger ved kysten regnes Brisbane som en elveby. Byens topografi er en blanding av elvesletter og spredte åser hvor Mount Coot-Tha er byens høyeste punkt. Lavtliggende bydeler har gjennom byens historie flere ganger blitt rammet av flom hvor den siste store flommen inntraff i 1974.
Nord for Brisbane, i området Sunshine Coast, finner vi en rekke store bykommuner som Caboolture, Redlands og Redcliffe. I sørøst ligger byen Ipswich med 137.000 innbyggere. Sør for Brisbane finner vi den store bykommunen Logan og helt sør mot delstatsgrensen ligger ferieparadiset Gold Coast. Denne tette bebyggelsen gjør at Brisbane med sine nabobyer og nabokommuner fra Noosa Heads i nord til Tweed Heads i sør er gitt kallenavnet «The 200 kilometer city».
Klima
Byen har et behagelig subtropisk klima med varme og fuktige sommerperioder, mens vintrene er tempererte og tørre. Selv om somrene kan bli veldig varme, er man skånet for den mye mer intense sommervarmen i de nordligere, tropiske delene av Queensland. Varmeste måned er januar med snittemperatur på ca. 25 °C mens juni er den kaldeste måneden med en snittemperatur på ca. 15 °C. Det fordelaktige klimaet bidrar stort til byens avslappede livsstil og er en viktig faktor i tilstrømningen av nye innbyggere, i hovedsak fra de sørligere delene av Australia.
En by i vekst
Befolkningseksplosjon de siste 20 årene og prognoser for fremtidig befolkningsvekst har lagt et stort press på de lokale myndigheter. Den ventede befolkningsøkningen fram mot 2020 er beregnet til godt over en halv million mennesker. Byen står derfor overfor store utfordringer knyttet til en infrastruktur som pr. idag ikke er i stand til å takle denne forventede veksten. Dette gjelder transportnett, elektrisitetsnett, utbygging som truer skogsarealer i utkantstrøk og sist, men ikke minst tilgangen på ferskvann. Nivået i byens vannmagasiner var pr. januar 2005 på rekordlave 35% som følge av den verste tørkeperioden på over 100 år og ekstraordinære tiltak er satt igang for å minske byens vannforbruk.
Alexander von Üxküll-Güldenband
Alexander von Üxküll-Güldenband var en svensk-tysk adelsmann, og guvernør for det russiske Guvernementet Livland i perioden 1876–1883.
Brisbane
Universitetsby
Brisbane har tre store universiteter i Brisbane: University of Queensland, Griffith University og Queensland University of Technology.
Administrasjon
I motsetning til andre store australske byer som Sydney og Melbourne, hvor bykommuner i stor grad er selvstyrte, er samtlige bykommuner i Brisbane innlemmet i en eneste stor bykommune, City of Brisbane, hvor alle offentlige funksjoner tilhørende byen administreres av Brisbane City Council. Dette gjør City of Brisbane til Australias største bykommune i etter areal, innbyggertall og budsjett. Bystyret er sammensatt av ett bystyremedlem fra hver av byens 26 valgkretser og representanter til disse postene velges hvert fjerde år. I forbindelse med bystyrevalg velges også én person til byens øverste embete Lord Mayor of Brisbane, en post som siden mars 2004 er besatt av Campbell Newman.
Småfakta
Det lokale slangnavnet på byen er «Brissie» i tro tradisjon med typisk australske ordforkortelser. Byens uatskillelige tilknytning til elven kommer til kjenne i tilnavnet «The River City». Andre klengenavn som «Brisneyland» og «Bris Vegas» refererer til byens særs avslappede livsstil.
Trombudo Central
Trombudo Central er en kommune i delstaten Santa Catarina i sørregionen av Brasil.
Elg (andre betydninger)
Elg kan sikte til:
Bridgesia
Bridgesia er en planteslekt av løvtrær i såpebærfamilien (Sapindaceae). Den tilhører hovedgruppen av såpebærplanter – dvs den store underfamilien Sapindadeae som omfatter ca. 135 av familiens anslått 140 arter.
Symmetri
Symmetri (gresk: συμμετρία, symmetria) er en karakteristisk egenskap ved geometriske figurer, systemer, ligninger og andre virkelige eller konseptuelle objekter. Symmetri har vi f. eks. når den ene halvdelen av et objekt er et speilbilde av den andre halvdelen. Speilplanet kalles da et symmetriplan eller for todimensjonale objekter en speillinje. Forskjellige objekter kan ha alt fra ett til uendelig mange symmetriplan. En likesidet trekant har tre symmetrilinjer, mens en sirkel har uendelig mange symmetrilinjer og betegnes rotasjonssymmetrisk om et symmetripunkt. Symmetrier kan også finnes i levende organismer, som plantedeler, mennesker og dyr.
Mangel på symmetri betegnes som asymmetri.
Ifølge enkelte forskere ble symmetrilinjer først brukt i det gamle Hellas som et redskap i matematikken, og ble spredt over store deler av den kjente verden via romerne etter at de tok over Athen i år 212 før vår tidsregning.
Matematikk
Man sier at et objekt er symmetrisk med hensyn på en matematisk operasjon hvis operasjonen ikke endrer objektets egenskaper, f. eks. utseendet.
Symmetrilinjer betegner linjer som er slik at figurene på hver sin side av linjen står i relasjon til hverandre. Innen speilsymmetri er delene på de to sidene av linjen helt like. I antisymmetri brukes linjen til å skape et likt bilde som kan både vendes og snus så lenge det er en lik figur. En firkant kan for eksempel ha kun fire speilsymmetrilinjer, mens den kan ha et nærmest uendelig antall  antisymmetrilinjer.
Kjemi
Molekyler kan være symmetriske eller asymmetriske. De siste kan opptre i to eller flere såkalte isomere utgaver.
Biologi
Dette er symmetri som omhandler emner innen biologi og organismer. F. eks. er øyne, ører, lunger, nyrer, armer og føtter symmetriske i de fleste dyrearter og hos mennesker.
Botanikk
Hos planter er det blomster, frukter, blader eller vekstform generelt, symmetribegrepet blir brukt. Da ofte med greske prefikser foran. Men en kan fortsatt komme med flere greske prefikser. Slik som tri– = 3, tetra– = 4, penta– = 5, hexa– = 6, hepta– = 7, octa– = 8, nona– = 9 og decasymmetrisk = 10
Mikronesiaføderasjonen
Mikronesiaføderasjonen er en forbundsrepublikk i regionen Mikronesia i den nordlige delen av Stillehavet. Den består av øyene i Karolinene, bortsett fra Palau: Yap, Pohnpei, Chuuk, Kosrae og flere mindre øyer. Setet for regjeringen er i Palikir på øya Pohnpei.
Gladengveien (Oslo)
Gladengveien (1–21, 2–18) er en vei på Ensjø i bydel Gamle Oslo i Oslo. Den går fra Ensjøveien til Grenseveien. Langs veien er næringsbygg av ulike slag. Den er planlagt som en av de sentrale aksene i den nye Ensjøbyen, der nåværende bebyggelse er erstattet og skal erstattes med et stort antall boliger.
Mikronesiaføderasjonen
Øygruppen ble administrert som en del av det USA-styrte UN Trust Territory of the Pacific Islands fra 1947 til 1990. Øyene fikk selvstyre i 1986, og har deretter vært en suveren stat i fri assosiasjon med USA gjennom Compact of Free Association, som sikrer landet både økonomisk og militær bistand fra USA.
Gladengveien (Oslo)
Veien har navn etter Gladengen gård (en av Valle-gårdene), som lå omtrent der Rolf Hofmos gate nå munner ut i Ensjøveien.
Mikronesiaføderasjonen
Geografi
Mikronesiaføderasjonen består av 607 øyer som strekker seg ca. 2.900 km fra vest til øst og utgjør den største delen av Karolinene. Området er delt i fire delstater som symboliseres med hver sin stjerne i landets flagg. Landet dekker en flate på 701 km².
Gladengveien (Oslo)
Som nr. 2 ble det i 2008 bygget et nytt kontorbygg (arkitekt Torstein Ramberg) for Reitangruppen. Nr 3b er Kongsskogen videregående skole, som gir opplæring til elever som er i behandling for psykiske og sosiale vansker. Nr 8–10 er en stor industrihall, opprinnelig bygd i 1924 som valsehall for Christiania Staalverk. Den blei imidlertid aldri tatt i bruk til dette formålet, men har isteden hatt en skiftende benyttelse til industri og lager.
Mikronesiaføderasjonen
Geografi
Hovedøyen Pohnpei ligger ca. 3.250 km øst for Filippinene og ca. 2 000 km nordøst for Papua Ny-Guinea. Pohnpeis geografiske koordinater er 6°51' N og 158°13' Ø.
Klima og miljø
Klimaet i landet er tropisk, dvs varmt og fuktig. Regntiden varer store deler av året med nedbør i alle årets måneder. Området er blant de steder der det faller mest nedbør i verden.
Gladengveien (Oslo)
Hovinbekken ble i 2017 lagt i dagen mellom fortauet og bilfeltene, fra Stålverksparken syd mot Ensjøveien.
Mikronesiaføderasjonen
Demografi
Beregnet folkemengde for 2013 var 103,000.
Landet har sju offisielle språk: Engelsk, ulitiansk, woleaisk, yapesisk, pohnpeisk, kosraeansk og chukesisk. Det snakkes også andre språk.
Religion
Innbyggerne er for det meste kristne.
Katolikkene er i flertall i delstatene Yap (81,8 %), Pohnpei (54,8 %) og Chuuk (55,4 %), mens det er et flertall av kongregasjonalister (87,1 %) i delstaten Kosrae.
Historie
Øyene har trolig vært bebodd siden ca. 1000 f.Kr.
Nan Madol som består av en rekke små kunstige øyer forbundet med et nettverk av kanaler og ofte kjent som Stillehavets Venezia er lokalisert nær Pohnpei. Nan Madol var et politisk og seremonielt sete for Saudeleur-dynastiet som samlet om lag 25000 mennesker i årene 500-1500. Øyene ble oppdaget av portugisiske oppdagelsesreisende i det 16. århundre på let etter Indonesia. Øyene ble siden oppdaget av spanske oppdagelsesreisende og øyene kom under spansk herredømme.
Det tyske keiserriket kjøpte øyene i 1899 og området ble da en del av tysk Ny-Guinea. Under den første verdenskrig ble landet okkupert av Japan, som beholdt forvaltningsmandatet over øyene etter Versaillesfreden i 1919. Chuuk var da hovedsetet i den japanske Nan'yo Cho (Det Japanske stillehavsmandatet). I juli 1921 flyttet forvaltningen til Koror. Under den andre verdenskrigen ble øyene brukt som fly og flåtebase av Japan og USA erobret området i 1944.
I 1947 ble hele Karolinene tilsynsområde under FN, Trust Territory of the Pacific Islands, og området ble forvaltet av USA.
Den 10. mai 1979 ble den autonome føderasjonen Mikronesia opprettet med lokalt selvstyre og landet ble selvstendig stat 3. november 1986.
Politikk
Landets konstitusjon fra 1979 garanterer fundamentale menneskerettigheter og etablerer maktfordeling. Den lovgivende makt, Kongressen, består av 14 valgte medlemmer. Fire senatorer, en fra hver stat, velges for fire år, de øvrige senatorene velges i enmannskretser basert på innbyggertall for to år av gangen. Presidenten og visepresidenten velges av kongressen fra de fire delstatsvalgte senatorene for fire år og de to utgjør den utøvende makt i landet. De to plassene de da ikke opptar i kongressen fylles ved spesielle valg. Presidenten og visepresidenten utpeker en regjering.
Det er ingen formelle partier i landet. Den dømmende makt utøves av Høyesterett.